You Really Got a Hold on Me

«You Really Got a Hold on Me» er en sang av The Miracles som ble en Top 10 hit singel på Billboard Hot 100 i USA i 1962. Sangen ble skrevet av gruppens vokalist, William «Smokey» Robinson. Artister som Eddie Money, The Beatles, The Supremes, The Temptations og Mickey Gilley har laget hver sine coverversjoner.

 The Miracles' original versjon 

Låtskriver Smokey Robinson er vokalist og har med seg Bobby Rogers på harmonivokal. Teksten beskriver følelsene til en mann som er såpass forelsket og glad i en dame som han ikke mestrer å avbryte forholdet til tross for at hun behandler ham dårlig. Forøvrig går sangen i 6/8 takt.MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 65

 Musikere og instrumenter på original versjon 

Smokey Robinson – vokal
Bobby Rogers – harmonivokal, kor
Claudette Rogers Robinson – kor
Pete Moore – kor
Ronnie White – kor
Marv Tarplin – gitar
The Funk Brothers – andre instrumenter

 Filmer hvor sangen blir spilthttp://www.imdb.com/ 

Nothing But a Man (1964)
T.A.M.I. Show (1964)
More American Graffiti (1979)
Alien Nation (1988)
Mermaids (1990)
Breaking the Rules (1992)
Striptease (1996)
Strike! (1998)
Friends (2000)

 The Beatles' Versjon 

John Lennon er den som synger The Beatles' variant av «You Really Got a Hold on Me». Hans stemme er dobbelt innspilt og i versene synger han tostemt. I refrengene repeterer/svarer George Harrison tittelen to ganger (også hans stemme er innspilt to ganger). Først når strofen «I love you and all I want you to do...» inntreffer, blir Paul McCartney med og harmoniserer og tar seg som vanlig av de høyeste tonene.

«You Really Got a Hold on Me» var første sang som ble spesielt innspilt for With The Beatles, som var The Beatles' andre album i Storbritannia. I USA ble den utgitt 10. april 1964 på The Beatles' Second Album.MacDonald, Ian (2005). Revolution in the Head: The Beatles' Records and the Sixties (andre utgave) s. 65 De spilte inn elleve tagninger 18. juli 1963 i Abbey Road Studios. Produsent George Martin trakterte piano. De første syv tagninger var hele gjennomkjøringer av sangen. De resterende fire var kun bruddstykker som måtte forbedres, blant annet avslutningsdelen (som ikke er med på originalen til The Miracles; der blir den nedtonet mot slutten). Versjonen som ble brukt til utgivelse var en kobling av tagning 7, 10 og 11. Denne sammenklippingen foregikk 21. august 1963.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 34

17. oktober 1963 var The Beatles i studio for å spille inn sin femte singel I Want to Hold Your Hand. De hadde firesporsteip til rådighet da. Derfor startet de først opp med tagning 12 av «You Really Got a Hold on Me», men de ga tydeligvis opp, og opptaket har aldri vært tilgjenglig.Lewisohn, Mark (1988). The Beatles Recording Sessions s. 36

 Musikere og instrumenter 

John Lennon: rytmegitar, vokal (tostemt i versene)
Paul McCartney: bass, harmonivokal
George Harrison: sologitar, vokal (sporadisk i refrengene), harmonivokal
Ringo Starr: trommer
George Martin: piano

 «You Really Got a Hold on Me» versjoner fremført av The Beatles i BBC RadioLewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 357 

 Programtittel:  Innspillingsdato:  Kringkastet: Pop Go The Beatles  24. mai 1963  4. juni 1963 Pop Go The Beatles  16. juli 1963  13. august 1963 Saturday Club  30. juli 1963  24. august 1963 Pop Go The Beatles  3. september 1963  17. september 1963

Samtlige av disse fire opptakene ble altså spilt på radio før utgivelsen av With The Beatles. Varianten fra Saturday Club ble inkludert på Live at the BBC (utgitt 1994).Live at the BBC – informasjon fra hefte s. 26 som fulgte med utgivelsen Den har en kortere introduksjon i forhold til With The Beatles utgaven og piano er ikke med.

På Anthology 1 finnes en konsertversjon fra 24. oktober 1963 da de var i radio (med publikum) i Stockholm.Anthology 1 – informasjon fra hefte (s. 24) som fulgte med utgivelsen Her er Harrison med og harmoniserer i versene. Han virker litt usikker nå og da siden Lennon sporadisk synger feil strofer.

I filmen Let It Be fremfører de også «You Really Got a Hold on Me» hvor de har med Billy Preston på orgel. McCartney spiller piano og Lennon seks strengers bass. Opptaket er fra 26. januar 1969 og de befant seg i Apple Studios i London. Siden de ikke har spilt sangen på mange år, fortoner sangen seg mest som en såkalt jam.Sulpy, Doug & Schweighardt, Ray (1997) Get Back the Unauthorized Chronicle of The Beatles 'Let It Be' Disasters. New York City, St. Martin's Press ISBN 0-312-15534-4 s. 277/278

Referanser

Kategori:Sanger fra USA
Kategori:Sanger fra 1962
Kategori:Singler fra 1962
Kategori:Beatles-innspillinger skrevet av andre
Kategori:Soul